नेपालको होटल क्षेत्रमा मात्र करिब २० हजारले रोजगार पाएको बताइन्छ। त्यसमध्ये ३० प्रतिशत महिला रहेका छन्। पर्यटन विभागमा भने करिब २२ सय होटल दर्ता भएका छन्। विभागमा दर्ता नभएका समेत गर्दा नेपालभर ३ हजारभन्दा बढी ठूला होटल रहेको अनुमान छ। ‘होटलको संख्या थपिँदै जानु राम्रो हो र होटलको संख्या थपिनु भनेको रोजगारी पनि बढ्दै जाने हो तर पर्यटन भित्र्याउन पनि सबै निकायले ध्यान दिनुपर्छ।’ होटल संघ नेपाल (हान) का महासचिव तथा प्रवक्ता विनायक शाहको भनाइ छ।
